สวัสดีครับคุณ ผมมีคำถามมาปรึกษาครับ เนื่องจากเป็นคนขี้กังวล คิดมาก ชอบคิดไปก่อน และหงุดหงิดง่ายมาตั้งแต่เด็กๆ และในช่วง2เดือนมานี้นอนไม่ค่อยหลับ มีอาการฝันร้ายอยู่เป็นบางวัน จนมาเมื่อสัปดาห์ที่แล้วผมถูกเรียกบรรจุข้าราชการไกลบ้านจากการที่ไปสอบทิ้งไว้เมื่อปีที่แล้ว ซึ่งเป็นจังหวัดที่ผมอยากไปมากๆ จากนั้นผมเริ่มมีอาการหนักขึ้น คือหดหู่ ไม่รู้สึกดีใจที่ได้งานนี้ มีความกังวลเกิดขึ้น เครียด ห่วงพ่อแม่ ห่วงน้อง ห่วงแมว คิดถึงบ้าน กลัวการเริ่มงานใหม่ เริ่มโทษตัวเองว่าไม่น่าไปสอบไกลบ้านเลย พ่อแม่จะอยู่ยังไง กว่าจะได้ย้ายกลับมาเลี้ยงดูพ่อแม่ เขาจะอยู่ถึงวันนั้นไหม มันกลัวไปหมด กลัวสภาพแวดล้อม และเพื่อนร่วมงานใหม่ๆ เริ่มไม่เห็นค่าของตัวเอง ซึ่งการสอบบรรจุได้ผมควรจะดีใจและภูมิใจ มันเป็นสิ่งที่ผมพยายามมาตลอด แต่ตอนนี้กลับไม่รู้สึกภูมิใจเลย ผมเริ่มกินข้าวไม่ลง จาก4มื้อเหลือ1มื้อ บางวันไม่กินเลยกินน้ำแค่2แก้ว ร่างกายมันไม่หิว ไม่อยากพบเจอใคร อยากอยู่แต่ในห้องเงียบๆคนเดียว นอนร้องไห้ ดูรายการตลกก็ไม่รู้สึกขำ ใครมาแสดงความยินดีในfacebookก็มีอาการโมโห เวลานอนก็สะดุ้งตื่นด้วยความผวา ไม่อยากไปบรรจุ ไม่อยากตื่นขึ้นมา อยากนอนหลับยาวๆ พยายามคิดบวกได้10นาที อารมณ์ความรู้สึกมันก็กลับมาแย่ใหม่ ตั้งแต่ประกาศผลเป็นแบบนี้มา6วันแล้วครับ คิดอยากตายเกือบตลอดทั้งวันมองกรงเหล็กกับเชือกบ้าง คิดหาวิธีต่างๆบ้างว่าถ้าแบบนี้คงดีนะ โทษชีวิตตัวเองว่าทำไมต้องมาเจออะไรแบบนี้ คิดถึงขั้นอิจฉาหมาแมวที่มันไม่ต้องมาทุกข์ร้อนแบบมนุษย์ เป็นแบบนี้ทั้งวันเลยครับพอมีความคิดอยากตาย ความคิดอีกด้านนึงก็จะมาขัดตลอดว่าตายไปก็ไม่มีอะไรดีขึ้น ก็เลยไม่คิดสั้น อาศัยการเดินจงกรมนั่งสมาธิเข้าช่วย แต่ก็ยังฟุ้งซ่านแบบนี้ตลอด ผมเครียดมากๆครับ
สวัสดีค่ะ จากอาการที่เล่ามา ความกังวลนี้น่จะเริ่มมีผลต่อร่างกายและจิตใจ ทำให้พฤติกรรมการกิน การนอนเปลี่ยนไป รู้สึกโมโหง่ายมากขึ้น มีความคิดอยากฆ่าตัวตาย ซึ่งอาจเข้าได้กับภาวะซึมเศร้า โรคซึมเศร้า หรือความผิดปกติทางอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปหากมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรคซึมเศร้าได้ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจะต้องได้ยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป พยายามอย่าคิดฟุ้งซ่าน ควรหาเรื่องที่ชอบทำเพื่อลดการเกิดความคิดไปถึงสิ่งที่กังวลค่ะ